**SLOKKING AV SÆRSKILTE BYGNINGSBRANNER MED BISTAND FRA HELIKOPTER**

Tilkalling og bruk av helikopter til slokking av særskilte kompliserte bygningsbranner skal ikke iverksettes før brannsjefen eller den som har hans myndighet har foretatt sikkerhetsmessige og slokketekniske vurderinger av en slik operasjon.

Piloten på helikopteret har særskilt ansvar for korrekt vurdering av egen sikkerhet ved denne type operasjoner.

Kontroller:

* Brannvernleder/eiers representant skal i samarbeid med piloten på helikopteret vurdere iverksetting av nødvendige sikkerhetstiltak før helikopteroperasjoner igangsettes (avsperring av område mv.)
* Brannvernleder/eiers representant skal forsikre seg om at bygningen er evakuert før slokking fra luften starter
* Tilfredsstillende kommunikasjon mellom bakke/luft skal være etablert før operasjonen starter (nødnett eller skogbrannfrekvensen kan benyttes), jfr. pkt. F i vedlegg 1.
* Alle takflater, som det rettes dropp mot, skal være gjennombrent eller slått hull på før slokking starter. Stor varmeflukt kan oppstå i droppøyeblikket. Denne kan skade både mannskaper og materiell hvis ikke nødvendig sikkerhet blir ivaretatt rundt bygningen.